Paschalis Episcopus seruus seruorum Dei, reuerendissimo fratri HVGONI Cluniacensi Abbati, salutem  Apostolicam benedictionem. Religioni vestræ, per omnipotentis Dei gratiam Sedis Apostolicæ benignitas gratulatur: quoniam plerisque in locis, largiente Domino, per vestræ sollicitudinis studium, vbi nulla fuerant instituta, vbi defecerat per Galliarum partes, est restituta Religio. Eapropter, sicut ab ipsis Cœnobij vestri primordiis, ita largiente Domino vsque in finem, vos tanquam carissimos filios Apostolicæ Sedis tuetur auctoritas. Omnia igitur ad vestrum Cœnobium pertinentia, sicut a prædecessoribus vestris munita sunt, ita  nos auctoritate Apostolicæ Sedis munimus. In quibus ea propriis vocabulis exprimenda duximus, quæ temporibus nostris per Dei gratiam adquisita,  vestri regiminis dispositioni subiecta noscuntur. Monasterium videlicet sancti Albani a Burcardo Episcopo datum in suburbio Basileæ vrbis. In eodem Episcopatu Monasterium Altichica a Frederico Comite per supradicti Episcopi sollicitudinem in manus vestras abdicatum atque concessum. In Bisuntino Episcopatu, Monasterium Vallis-clusæ, quod profecto Romani iuris per Pontium Episcopum nostro vobis fauore concessum est. In Episcopatu Taruanensi, Monasterium S. Michaelis de Wasto. In Episcopatu Aluernensi, Ecclesia S. Iuliani de Salceto, Ecclesia S. Martini de Mutiniaco, Ecclesia S. Amandi iuxta fluuium Arteram: quas tres Ecclesias Durannus Episcopus vobis indulsit. Ecclesia S. Mariæ de Cogniaco, Ecclesia S. Martini de Santiniaco, Ecclesia S. Mariæ de Chiniaco, Ecclesia de Luignaco, Ecclesia de Cromeda, Ecclesia S. Amandini: quas sex Ecclesias Willelmus vobis concessit Episcopus. Ecclesia S. Desiderij, Ecclesia S. Martini, Ecclesia S. Hilarij iuxta fluuium Morgiam: quas tres Ecclesias Petrus Aruernensis Episcopus vobis concessit. In Episcopatu Lugdunensi, Ecclesia de Seluenaco, Ecclesia S. Germani in Brexia, quas duas Ecclesias Hugo Archiepiscopus dedit vobis. In Episcopatu Belicensi, Ecclesia de Pariaco, Ecclesia de Camulliaco, Ecclesia de Primacello, Eccl. S. Baudelij, Eccl. de Cōziaco, Eccl. de Resellione, Ecclesia de Prumiliaco, Eccl. S. Agathæ de Rumiliaco, Ecclesia de Enimunte cū appendiciis suis: hæ siquidem Ecclesiæ concessæ sunt vobis a Pontio Belicensi Episcopo. Iuxta vrbem Tharentasiam Ecclesia S. Martini a Bosone Episcopo concessa. In Episcopatu Geneuensi Ecclesia de Bonewaita, Ecclesia de Draliendes, Ecclesia de Asneriis, Ecclesia S. Ioānis de Gouelliis. Hæc nimirum omnia vestro Cœnobio, tanquam membra capiti adhęrentia, nos in perpetuum sub iure ac regimine tam tuo, quam successorum tuorum persistere, præsentis paginæ assertione sācimus, ne vlli omnino hominum liceat hæc vestrę subiectioni subtrahere,  a Cluniacēsis Monasterij iure quibuslibet occasionibus alienare. Si qua igitur in futurum Ecclesiastica secularisve persona, hanc constitutionis nostræ paginam sciens, contra eam temere venire tētauerit, secundo tertiove commonita, si non satisfactione congrua emendauerit, potestatis, honorisque sui dignitate careat, reamque se diuino iudicio de perpetrata iniquitate cognoscat,  a sanctissimo corpore  sanguine Dei  Domini Redemptoris nostri Iesu Christi aliena fiat, atque in extremo examine districtæ vltioni subiaceat. Cunctis autem eidem loco iusta seruantibus sit pax Domini nostri Iesu Christi, quatinus  hic fructum bonæ actionis percipiant,  apud districtum Iudicem, præmia æternæ pacis inueniant, Amen. Ego PASCHALIS Catholicæ Ecclesiæ Episcopus ff. [Rota. Bene valete] Datū apud villam sancti Hippolyti, per manū Ioānis sanctæ Romanæ Ecclesiæ Diaconi Cardinalis ac Bibliothecarij, VI. Idus Februarij, Indict. XV. Incarn. Dominicæ anno MCVI. Pontificatus autem domni Paschalis II. anno VIII.